**Referat af beboermøde**

**20/4 2015 kl. 19.00**

**1. Mødet åbnes**

**1.1.** Valg af dirigent - Karoline

**1.2**. Godkendelse af dagsorden - Godkendt

**1.3.** Beretning fra formand

Der har været mange forskellige forslag til ændringer på kollegiet. Budgetændringer bl.a. ved nedlægning af papirhåndklæder og overgang til håndklæder. Opmærksomhed ved brandprocedører, brandalarmen gik den 22. marts hvor der ikke var styr på evakueringsprocessen.

**1.4.** Nuværende medlemmer: Karoline (formand), Morten (næstformand), Malene (kasser), Daniel (sekretær), Johanne (fremlejerepræsentant), Lene, Tine, Julie, Astrid, Emily, Malthe, Nicolai, Kristian, Louise, Mathias, Joakim.

**2. Forslag til ændringer af husordenen**

**2.1.** Boretider

Nuværende:

Brug af boremaskine og andet larmende værktøj må kun ske i følgende tidsrum: Mandag-fredag kl. 8.00-12.00 og 14.00-18.00 og lørdag kl. 10.00-16.00. På søndage og helligdage må der ikke bores.

Forslag til ændring:

Brug af boremaskine og andet larmende værktøj må kun ske i følgende tidsrum: Mandag-fredag kl. 8.00-12.00 og 14.00-20.00 og lørdag kl. 10.00-18.00 og søndag 10.00-18.00.

For: 29

Imod: 5

Forslaget er vedtaget

Bemærkninger:

Problemer ved støj om aften/sen eftermiddag i weekenden, kan genere andre beboers arrangementer.

**2.2.** Husdyr i ejendommen

Nuværende:

Det er ikke tilladt at holde kæledyr

Forslag: Ændring af husorden i forhold til husdyr (bilag 1).

For: 11

Imod: 21

Forslaget er ikke vedtaget

Bemærkninger:

Måske et problem at beboere ikke overholder de eventuelle regler der vil blive opstillet, fx vask af hundetæppe i fællesvaskemaskinerne.

Hvis beboere bruger vaskemaskinerne er der mulighed for at klage.

Ændringer der stemmes for kan først eventuelt ændres igen ved næste beboermøde. Dyrene kan lave slidtage og den beboer der har boet der, skal så selv stå for skader som dyrene forvolder.

Allergier kan godt få gener ved at gå forbi en lejlighed, hvor der opholder sig et dyr.

Lydt i lejlighederne, men musik og anden støj kan også genere.

Hunde er et stort dyr i forhold til mange andre mindre dyr, måske man kan få hunden skrevet ud af forslaget.

Bevis metoderne i forhold til klager. Det kan være svært at bevise eller det kan blive misbrugt i evt. nabostridigheder. Forslaget blev nedstemt, men der er mulighed for at tage det op til det ordinære beboermøde i oktober måned.

**2.3.** Rygning i ejendommen

Nuværende:

Der må ikke ryges på indendørs fællesområder

Forslag 1: Der må ikke ryges på fællesområder samt værelser på kollegiegangene

Forslag 2: Der må ikke ryges indendørs på hele kollegiet, inklusiv lejemål

For: 30

Imod: 5

Forslag 2 er vedtaget og træder i kraft den 1. juni 2015.

Bemærkninger:

Lige nu må der ikke ryges på køkkener, tarmen, endetarmen, gangene, vaskerummet, motionsrummet og andre kælderrum, det er tilladt at ryge på udendørsarealer (haven, tagterrassen og brandvejen). Det er godkendt vi stemmer for det mest vidtgående forslag først (forslag 2).

Muligvis ikke juridisk bindende, FSB’s jurist vil kigge på sagen. Signalværdi ved at vedtage kan også være god.

Rygerne kan føle det som et hetzh.

En god ting at beboerrådet også har et værktøj når der kommer klager omkring rygning på værelserne.

Større problem ved storrygere end hvis man tænder en enkel cigaret.

Problemer når nye beboere flytter ind i lejemål, hvis der tidligere har boet en ryger, da lugten hænger ved i træet.

Beskytte mindretallet (rygere), hvis muligheden for at klage er der, vil den måske også blive brugt unødvendigt.

Det er svært at isolere de enkelte værelser mod røg.

Der kan også være problemer ved udluftning af rummet, da det kan gå ind til naboerne. Klage processen bliver den samme som støj og lugt gener.

Information fra beboerrådet:

3.1. Forslag præsenteres omkring nyt cykelskur

Der vil blive lagt billeder ud på facebook af et liggende cykelskur på Østerbro Kollegiet

3.2. Håndklæder på gangene

Pengene er endnu ikke afsat til noget, skal se hvor meget der bliver sparet.

Evt.

Den der stiller forslaget, skal præsentere det og hvilke grunde der er til det, men man skal også have mulighed for at være anonym. Forslagne i dag er stillet af beboerrådet, undtagen husdyr spørgsmålet som er stillet af Signe.

Budgettet kan eventuelt fremlægges for kollegiet, hvis nogen har bemærkninger til det.

Bilag 1

## Forslag til ændring af forbud mod at holde kæledyr

Det burde være muligt for dem der gerne vil, at holde kæledyr i lejlighederne. Der skal selvfølgelig være nogle regler og disse er lavet ud fra ideen om at kæledyr ikke skal påvirke andre negativt dvs; genere naboerne eller ødelægge bygninger og fælles arealer.

* Kun et kæledyr pr. Lejlighed dvs en kat eller en hund.
* Dyret skal registreres hos viceværterne (ejendoms­kontoret) og hunde skal være forsikrede. Registreringen foretages umiddelbart i forbindelse med indflytning eller senest 14 dage efter anskaffelsen. Ved registrering gives oplysning om race, farve, alder, navn samt forsikringsselskabets navn og police nummer.
* Forbudte hunderacer samt krydsninger der indeholder forbudte racer er følgende; Amerikansk Bulldog, Amerikansk Staffordshire Terrier, Bandog, Boerboel, Centralasiatisk Ovtcharka, Dogo Argentino, Fila Brasileiro, Kangal, Kaukasisk Ovtcharka, Pitbull Terrier, Sarplaninac, Sydrussisk Ovtcharka, Tornjak og Tosa Inu (<http://www.ft.dk/samling/20121/almdel/flf/bilag/275/1262481.pdf>).
* Katte skal være neutraliserede indekatte samt være øremærket (racekatte med stamtavle undtaget). Bevis på neutralisering skal først foreligge efter katten er blevet kønsmoden.
* Anskaffer ejer sig en killing eller en hvalp skal vacinations samt forsikringspapirer først forelægge nogle uger efter anskaffelse.
* Kæledyret må under ingen omstændigheder opholde sig på Kollegiegårdens fællesarealer (gårdhaven, vaskeriet etc.). Ophold i området omkring kollegiet skal foregå i snor.
* Tæpper, legetøj etc tilhørende dyret må ikke vaskes i kollegiegårdens fælles vaskemaskiner.
* Ejer er selv ansvarlig for kæledyrets sikkerhed og har pligt til at erstatte den skade, dyret eventuelt forvolder.
* Det påhviler enhver boligtager, der holder kæledyr, at sørge for, at dette ikke ved støj, herunder langvarig gøen og hylen eller ved lugt, hærværk, bidsk optræden eller på anden måde er til gene for ejendommen eller for de øvrige beboere.
* Eventuelle klager over kæledyr skal indsendes til beboerrådet og skal være underskrevet af mindst 2 husstande. I tilfælde af berettiget klage, vil ejers tilladelse umiddelbart blive ophævet. Tilbage­kaldes tilladelsen som følge af berettiget klage, er lejeren forpligtet til straks at sørge for, at dyret fjernes fra ejendommen. Undlader lejeren at efterkomme dette påbud, betragtes dette som misligholdelse af boligkontrakten og kan medføre opsigelse af lejemål. En klage er berettiget, hvis den kan dokumenteres eksempelvis ved optagelse af lydgener eller billeder.